Σας ενημερώνουμε για το νέο σεμινάριο που διοργανώνει το Γραφείο Διασύνδεσης ΔΑΣΤΑ ΤΕΙ Κρήτης, την Παρασκευή 29 Νοεμβρίου 2013 και Ώρα 11:00 – 13:00 στην Αίθουσα Σεμιναρίων της Σχολής Διοίκησης και Οικονομίας (Σ.Δ.Ο.), 1ος Όροφος, με θέμα: «Συνέντευξη: Μπροστά στην Επιτροπή Αξιολόγησης Υποψηφίων για Μεταπτυχιακές Σπουδές»
Το σεμινάριο διοργανώνεται στο πλαίσιο των υπηρεσιών «Συμβουλευτικής Σταδιοδρομίας» που παρέχονται σε φοιτητές και πτυχιούχους που ενδιαφέρονται να συνεχίζουν τις σπουδές τους σε μεταπτυχιακό επίπεδο, είτε στην Ελλάδα, είτε στο εξωτερικό.

Οι συμμετέχοντες θα έχουν την ευκαιρία να ευαισθητοποιηθούν σε θέματα που αφορούν στη διαδικασία της συνέντευξης, η οποία συμπεριλαμβάνεται μεταξύ άλλων στις διαδικασίες της επιλογής, προκειμένου να αξιολογηθούν οι υποψήφιοι και να διακριθούν οι κατάλληλοι για την παρακολούθηση του μεταπτυχιακού προγράμματος. Τις περισσότερες φορές το ρόλο του συνεντευκτή αναλαμβάνει επιτροπή καθηγητών της Σχολής, που οργανώνει και διδάσκει στο συγκεκριμένο μεταπτυχιακό πρόγραμμα.

Σκοπός του σεμιναρίου είναι η σωστότερη προετοιμασία των υποψηφίων για τη διαχείριση της στρεσογόνου αυτής κατάστασης, στην οποία περιέρχονται οι υποψήφιοι και συχνά παρεμποδίζει την αποτελεσματική παρουσίαση του εκπαιδευτικού προφίλ και των λοιπών προσόντων των υποψηφίων.

Είσοδος Ελεύθερη
Θα δοθούν Βεβαιώσεις Συμμετοχής.

Σας επισυνάπτουμε την αφίσα του σεμιναρίου.

Σας περιμένουμε!

 

Μαριάννα Αλογδιανάκη

Σύμβουλος Σταδιοδρομίας

